पाएं अपने शहर की ताज़ा ख़बरें और फ्री ई-पेपरडाउनलोड करें
खुईयांसरवर पुलिस ने इंटरस्टेट बैरियर गुमजाल पर नाकाबंदी के दौरान नशीली गोलियों और चूरा पोस्त सहित गिरफ्तार किए दो आरोपियों को अदालत में पेश किया। अदालत ने आरोपियों को पूछताछ के लिए 4 दिन के पुलिस रिमांड पर भेजने के आदेश दिए। थाना प्रभारी सुखपाल सिंह ने कहा कि आरोपियों से पता लगाया जाएगा कि बरामद हुआ नशीला पदार्थ वे कहां से लेकर आए हैं और आगे कहां पहुंचाया जाना था।
जानकारी के अनुसार इंटरस्टेट बैरियर गुमजाल में नाकाबंदी दौरान पुलिस कर्मचारियों ने दो युवकों को शक के आधार पर रोका गया। उनके पास नशीली वस्तु होने के संदेह पर उच्चाधिकारियों को सूचित किया गया। पुलिस अधिकारियों की मौजूदगी में जब उनके बैग की तालाशी ली गई तो उसमें से 28000 नशीली गोलियां व 8 किलो चूरा पोस्त बरामद हुआ। गिरफ्तार आरोपियों की पहचान बठिंडा के मलवाला निवासी मंगा सिंह उर्फ मीता और मोगा के गांव कोट राय के निवासी बलराज सिंह के रूप में हुई है।
80 नशीली गोलियों के साथ एक युवक काबू
अबोहर थाना खुईयांसरवर की पुलिस ने गश्त के दौरान लिंक रोड पट्टी सदीक पर 80 नशीली गोलियों के साथ एक व्यक्ति को गिरफ्तार कर उसके खिलाफ मामला दर्ज किया है। मामले की जांच एएसआई प्रगट सिंह कर रहे हैं। उन्होंने बताया कि वह गश्त करते हुए राजस्थान बॉर्डर की तरफ जा रहे थे रास्ते में उन्होंने एक व्यक्ति आते हुए दिखा। वह पुलिस को देखकर वापस जाने लगा। जिसपर पुलिस ने उसे पकड़कर तालाशी ली तो उसके पास से 80 नशीली गोलियां बरामद हुई। पुलिस ने आरोपी के खिलाफ मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn